Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: A vízgazdálkodási társulatokról szóló 160/1995. (XII. 26.) Korm. rendelet 14. §-ának (3) bekezdésében foglaltak
Paragraph Index: 2540

j) A 3. pont d) alpont helyébe a következõ rendelkezés lép: „d) Az idegen pénzeszközök számlacsoportjában olyan feladatoknak a pénzforgalmát kell kimutatni, amelyek nem kapcsolódnak közvetlenül az államháztartás szervezetének alap- vagy vállalkozási tevékenységéhez, a költségvetési elõirányzatok teljesítéseként a feladatok nem mutathatók ki, de az államháztartás szervezetének sajátos feladatát képezik. Az államháztartás szervezete számára kötelezõ ezen sajátos feladatok ellátásához kapcsolódó pénzforgalom — illetve az ehhez kapcsolódó követelések és kötelezettségek — változásának részletes, teljes körû (analitikus és fõkönyvi) kimutatása és elszámolása. A számlákhoz kapcsolódóan vezetendõ analitikus nyilvántartás rendjét — ha jogszabály külön nem rendelkezik — az államháztartás szervezete saját hatáskörében szabályozza. Itt kell kimutatni többek között a társadalombiztosítási támogatás és a különféle feladatok lebonyolítási számlák, letétek, idegen betétkönyvek, az illetékbeszedési számlák, az idegen bevételek elszámolási számlák, illetve a kincstári körbe tartozó államháztartás szervezeténél a lakásépítés és -vásárlás munkáltatói támogatási számlák, a nemzetközi 2003/154. szám támogatási programok lebonyolítási számlák, valamint a nemzetközi támogatási programok devizaszámláinak pénzforgalmát. Az idegen pénzeszközök számlacsoportban kell kimutatni a PHARE, az ISPA és SAPARD támogatási programok keretében felhasznált — EU és hazai — pénzeszközök forgalmát az erre a célra külön megnyitott lebonyolítási számlákon. A PHARE, az ISPA és SAPARD lebonyolítási számlákon a pénzforgalom könyvelését a 8005/2001. (PK 15.) PM tájékoztató szerint kell elvégezni. A Strukturális Alapok és a Kohéziós Alapból nyújtott támogatások elszámolása során az adott programhoz tartozó fejezeti kezelésû elõirányzat számla lebonyolítási számláit kötelezõ továbbrészletezni Strukturális Alapok esetében operatív programonként, prioritásonként, intézkedésenként, illetve Kohéziós Alap esetében projektenként. A lebonyolítási számláknak, mivel csak a technikai lebonyolítást szolgálják, év végén nem maradhat egyenlegük (a zárlati mûveletek elvégzése elõtt egyenlegüket át kell vezetni a megfelelõ fejezeti kezelésû elõirányzat-felhasználási keretszámlákra).”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes